डिजिटल शिक्षा के माध्यम से शिक्षित किया जाएगा बच्चों को: श्रीनिवासन
भिवानी | सैंटजेवियर ग्रुप के चेयरमैन जी श्रीनिवासन ने कहा कि उनका उद्देश्य बच्चों को भार रहित अच्छी क्वालिटी की शिक्षा प्रदान करना है ताकि बच्चों को स्कूली शिक्षा प्राप्त करने बाद लक्ष्य प्राप्ति में कोई असुविधा हो। वे सोमवार को स्कूल का शुभारंभ करने के बाद पत्रकारों से चर्चा कर रहे थे। उन्होंने कहा कि बच्चों को डिजिटल माध्यम से शिक्षित किया जाएगा इसके लिए हर बच्चे को टैब प्रदान किया जाएगा। सैंट जेवियर ग्रुप का भिवानी में देश का यह 56वां तथा प्रदेश का दूसरा स्कूल है। सैंट जेवियर के सभी कक्षाएं वाई फाई वातानुकूलित होगी। कंपीटीशन बारे श्रीनिवासन ने कहा कि स्कूल का पैटर्न सीबीएसई पर आधारित होगा और सरकार द्वारा सभी नियमों का पालन किया जाएगा। इस मौके पर ग्रुप के निदेशक प्रभु मोहंती, निदेशक जीएस पांड्या, स्कूल निदेशक मनीष चौहान आदि उपस्थित थे। इससे पहले स्कूल प्रांगण में हवन हुआ।
hin_Deva hin_Deva